《减字木兰花（圣节鼓子词）》
宋代·姚述尧

薰风解愠。手握乾符躬揖逊。廊庙无为。天子亲传万寿卮。

恩覃湛露。和气欢声均海宇。嵩岳三呼。父子唐虞今古无。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。